'एक भारत-श्रेष्ठ भारत' की अद्भुत तस्वीर प्रस्तुत करता महाकुंभ! 

पावन महाकुम्भ के प्रारंभ दिवस पर आप सभी को हार्दिक शुभकामनाएं।

सनातन धर्म, हिन्दू संस्कृति और भारतीयता के अतिविराट आभा को प्रदर्शित करता यह आयोजन अपने आप में अद्भुत और विश्व का एकमात्र है।

पौराणिक मार्गदर्शन और ज्योतिषीय गणनाओं के अनुसार महाकुंभ का यह 'विराट मेला' पौष पूर्णिमा के दिन आरंभ होता है, और मकर संक्रांति इसका विशेष ज्योतिषीय पर्व होता है, जब सूर्य और चन्द्रमा वृश्चिक राशि में और वृहस्पति मेष राशि में प्रवेश करते हैं।

मकर संक्रांति के दिन बनने वाले इस योग को "कुम्भ स्नान-योग" कहते हैं, और इस दिन को विशेष मंगलकारी माना जाता है, क्योंकि ऐसा माना जाता है कि इस दिन पृथ्वी से उच्च लोकों के द्वार खुलते हैं और इस प्रकार इस दिन स्नान करने से आत्मा को परम धाम की प्राप्ति सहजता से हो जाती है। यहाँ स्नान करना साक्षात स्वर्ग दर्शन माना जाता है।
#MahaKumbh2025